ДОКЛАД

за дейността на Народно читалище “Пробуда – 1932г.” с. Върбак

през 2019год.

Народните читалища имат историческа заслуга за запазването и развитието на българския език, за развитието на библиотечното, театралното и музейно дело. Чрез дейността си читалищата служат за одухотворяване живота на населението, особено сега, когато в много села са закрити училищата и детските градини.

В читалището се развива многостранна дейност, с което то допринася за духовното развитие на селото.

По закон всяка година до края на месец март се провежда отчетно събрание. През тази година поради наложената извънредна ситуация във връзка с Ковид 19 се отложи провеждането на събранието за края на месец май.

Както знаете през три години се провежда отчетно изборно събрание а в останалите две години събранието е само отчетно. През 2018година събранието беше отчетно –изборно, през 2019 беше само отчетно и през тази година събранието е само отчетно.

Членовете на читалището към 31 март 2019г. са били 58.

През изтеклата година са приети нови 7 членове. Към 23 май тази година членовете са 65.

Във фонда на библиотеката има 3231книги, като през 2019 година са закупени 2 нови на стойност 42лв.

Книгите от библиотеката се ползват от деца, учащи, работещи и пенсионери. Редовно посещават библиотеката 43 читатели. За трудно подвижни читатели, от читалищния секретар се предлага разнасяне на книги по домовете.

През отчетния период са подавани всички отчети и други документи в установените срокове.

Към читалището продължава да функционира създадената през 2009 година певческа група “Феникс”. Жените от групата са в основата на организацията и провеждането на мероприятията, организирани от читалището. Групата е единствената в община Хитрино и представя общината на различни мероприятия.

През 2019г. фолклорната група, новосъздадената група за македонски песни и групата за стари градски песни участваха в ежегодния областен преглед на художествено-творческата дейност в гр. Шумен. Фолклорната група и групата за македонски песни завоюваха съответно две първи места, а групата за стари градски песни завоюва специалното награда. Дипломите и грамотите за успехите на участничките са поставени на почетното табло на входа на читалището.

За постигнатите високи резултати участничките бяха наградени от ръководството на община Хитрино с екскурзия до историческия парк край село Неофит Рилски.

Отправям моята сърдечна благодарност към участничките в трите групи за това, че всяка сряда отделят от свободното си време и идват в читалището на репетиции. Всяка година се разучават нови песни, които се представят първо пред публиката от село Върбак.

Фолклорната група участва в XIІ- Етно фестивал

„ Различни сме, но сме заедно“, организиран всяка година от община Хитрино. Участие имаше в среща събор „Съхрани българското“ в село Радко Димитриево, Х национален фестивал „С песен в сърцето“ в град Габрово, където дуетът ни взе първо място, „Ден на бабината питка“ в село Белокопитово, „Цветна феерия“ в с. Панайот Волов.

През годината са проведени редица изяви, според “Културния календар” на читалището – Бабин ден, Трети март, Осми март, Великден, Коледа.

Във връзка с отпразнуването на националните празници – Деня на независимостта и Деня на Съединението, през месец септември от читалищното настоятелство беше организирана за жителите на село Върбак екскурзия с посещение на Карлово, Калофер, Копривщица, Сопот и Панагюрище. Екскурзията се проведе в рамките на два дни.

При организиране на мероприятията се правят снимки и се изготвя табло.

Благодарение на безвъзмездната подкрепа на Милко Илиев продължи разучаването на народни хора. Посещението е доброволно, като в определени дни броят е достигал до 20 участници.

През 2019 година читалищното настоятелство е провело 6 редовни заседания, на които са вземани решения по различни проблеми.

И през тази година пред настоятелството стоят за разрешение много проблеми, но се надяваме, че с общи усилия ще се случват добри неща.

През миналата година бяхме изготвили докладна записка до общината с искане за подмяна на прозорците на салона и входното помещение с такива от ПВЦ. Реализацията отпадна по решение на общината, като в началото на тази година отново сме повели разговор със заместник кмета по строителството. Имаме обещанието, че ще бъдем включени в списъка на общината за тази година.

Накрая ми позволете да пожелая на всички читалищни членове ползотворна творческа дейност и по-голяма активност в организираните мероприятия от читалището.

Председател на ЧН:

/Екатерина Любенова/

ДОКЛАД

за дейността на Народно читалище “Пробуда – 1932г.” с. Върбак

през 2018год.

Народните читалища имат историческа заслуга за запазването и развитието на българския език, за развитието на библиотечното, театралното и музейно дело. Чрез дейността си читалищата служат за одухотворяване живота на населението, особено сега, когато в много села са закрити училищата и детските градини.

В читалището се развива многостранна дейност, с което то допринася за духовното развитие на селото.

Всяка година в края на месец март се провежда отчетно събрание. През три години се провежда отчетно изборно събрание. През 2018година събранието беше отчетно -изборно. За председател на читалищното настоятелство беше избрана Екатерина Любенова, за членове – Цанко Бънков, Недка Николова, Шефкъ Мехмедов и Росица Димитрова, а в проверителната комисия Пенка Францова, Румяна Димитрова и Гинка Елкова .

Членовете на читалището към 31 март 2018г. са били 74. През изтеклата година броят е намалял с 12. Поради напускане на селото са отпаднали 6 бр., поради смърт един. Съгласно чл. 14 т. 4 от Устава на народното читалище, при неплащане на членски внос в рамките на една календарна година членовете автоматично се освобождават. Поради тази причина са отпаднали 5 членове. Същите не са заплатили и за 2017година.

През годината няма подадени молби за приемане на нови членове.

Във фонда на библиотеката има 3241книги, като през 2018 година са закупени 12 нови.

Книгите от библиотеката се ползват от деца, учащи, работещи и пенсионери. Редовно посещават библиотеката 43 читатели. За трудно подвижни читатели, от читалищния секретар се предлага разнасяне на книги по домовете.

През отчетния период са подавани всички отчети и други документи в установените срокове.

Към читалището продължава да функционира създадената през 2009 година певческа група “Феникс”. Жените от групата са в основата на организацията и провеждането на мероприятията, организирани от читалището. Групата е единствената в община Хитрино и представя общината на различни мероприятия.

В началото на годината беше изготвена докладна записка до община Хитрино с искане за отпускане на средства за закупуване на нови носии. Бяха отпуснати 2400лв., с които се закупиха пет носии, характерни за пиринския край, поради това, че голяма част от населението на село Върбак е преселено от там. С част от участничките в групата за народни песни, беше създадена група за македонски песни.

В комплекта на носиите има престилки. Такива не бяха закупени. Благодарение на направената икономия, бяха закупени шивашки материали, с които бяха ушити престилки и изплетени чорапи. Бяха закупени и нови блузи за групата за стари градски песни.

През 2018г. фолклорната група, новосъздадената група за македонски песни и групата за стари градски песни участваха в ежегодния областен преглед на художествено-творческата дейност в гр. Шумен, където завоюваха съответно две първи места и едно второ. Дипломите и грамотите за успехите на участничките са поставени на почетното табло на входа на читалището.

Отправям моята сърдечна благодарност към участничките в трите групи за това, че всяка сряда отделят от свободното си време и идват в читалището на репетиции. Всяка година се разучават нови песни, които се представят първо пред публиката от село Върбак.

За постигнатите резултати по решение на читалищното настоятелство беше организирана екскурзия до Букурещ, където бяха разгледани природо-научният музей, музеят на селото и много други интересни обекти.

Фолклорната група участва в XIІ Етно фестивал

„ Различни сме, но сме заедно“, организиран всяка година от община Хитрино. Участие имаше и на ІV общински пролетен събор на народното творчество „Да запеем заедно” - гр. Смядово.

През годината са проведени редица изяви, според “Културния календар” на читалището – Бабинден, Трети март, Осми март, Великден, Коледа.

В началото на месец юни се проведе традиционното тържество за децата „Здравей ваканция”, на което бяха поканени аниматори.

Във връзка с отпразнуването на националните празници – Деня на независимостта и Деня на Съединението, през месец септември от читалищното настоятелство беше организирана за жителите на село Върбак екскурзия с посещение на Плевенската панорама, Крушунски водопади, Деветашка пещера и гр. Ловеч. Екскурзията се проведе в рамките на два дни, благодарение на щедрата подкрепа на братята Симеон и Цанко Бънкови, които осигуриха средствата за нощувка на участниците, за което много им благодарим.

При организиране на мероприятията се правят снимки и се изготвя табло.

През месец септември, благодарение на безвъзмездната подкрепа на Милко Илиев беше организирано разучаване на народни хора. Посещението е доброволно, като в определени дни броят е достигал до 20 участници.

През годината завърши големият ремонт на читалището. Направено беше дюшемето на сцената, грундирано и лакирано дюшемето на салона и сцената.

От на сина на нашата секретарка, беше отремонтиран механизмът за отваряне на завесите. Завесите бяха занесени на пералня и изпрани.

Премахнати бяха абажурите от тавана. Оказа се, че те са изолирани по време на ремонта през 2012година и са висяли на пластмасовите си окачалки. Подменени са лампите на страничните абажури с енергоспестяващи.

Благодарение на жените от фолклорната група бяха боядисани с блажна боя люлките, пейките и оградата на двора.

Тук е мястото да изкажа моята голяма благодарност към тях, за това, че никога не отказаха да помагат, като работиха при доста студено време и дъжд.

През 2018 година читалищното настоятелство е провело 8 редовни заседания, на които са вземани решения по различни проблеми.

И през тази година пред настоятелството стоят за разрешение много проблеми, но се надяваме, че с общи усилия ще се случват добри неща.

Изготвили сме докладна записка до общината с искане за подмяна на прозорците на салона и входното помещение с такива от ПВЦ. Имаме обещанието, че ще бъдем включени в списъка на общината. Провели сме разговор със заместник кмета по строителството на общината за направа на вътрешна тоалетна.

От заместник кмета по културата имаме обещание за екскурзия като награда за участничките от фолклорната група за постигнатите успехи.

Накрая ми позволете да пожелая на всички читалищни членове ползотворна творческа дейност и по-голяма активност в организираните мероприятия от читалището.

Председател на ЧН:

/Екатерина Любенова/